**Ревизорски извјештај**

|  |  |
| --- | --- |
| **Назив ревизије:** | Ревизија изградње и одржавања спомен-обиљежја у мјесним заједницама у Одјељењу за борачко-инвалидску заштиту |
| **Временски период обухваћен ревизијом:** | 01/02/2024 - 27/02/2024 |
| **Број ревизије:** | 13-014-32/24 |
| **Назив ревидираног субјекта/oрганизационе јединице укључене у ревидирани процес:** | Одјељење за борачко-инвалидску заштиту |
| **Вођа ревизорског тима:** | Зоран Дебељак |
| **Чланови ревизорског тима:** | Зоран Дебељак |
| ИЗВРШНИ РЕЗИМЕ | |
| **Слободан текст** (навести кратак опис циљева и обима ревизије, најзначајнијих налаза ревизије и њима везаних ризика) | У току сваке године, у буџету Одјељења за борачко-инвалидску заштиту, постоје одређена средства за санацију спомен-обиљежја. Циљ ове интерне ревизије је испитати на који начин су утрошена предвиђена средства за ове намјене у 2023. години и да ли постоје докази да су предметне поправке заиста одрађене. |
| 1. УВОД | |
| * 1. **Основ за ревизију:** |  |
| * 1. **Предмет ревизије:** |  |
| **1.3. Циљеви интерне ревизије:** | 1. Осигурати да се редовно одржавају спомен-обиљежја.  2. Осигурати да постоји извјештај одјељења о одржаном спомен-обиљежју. |
| **1.4. Обим интерне ревизије:** | - Закон о споменицима и спомен-обиљежјима ослободилачких ратова („Службени гласник Републике Српске“ број 28/12),  - документација везана за одржавање спомен-обиљежја у 2023. години |
| **1.5. Полазне информације о ревидираном подручју**: | Заштита, одржавање и изградња споменика и спомен-обиљежја спроводи се у циљу трајног обиљежавања значајних догађаја ослободилачких ратова, чувања успомена на истакнуте личности ослободилачких ратова, његовања културно-историјске традиције и одавања почасти погинулим припадницима српске и црногорске војске у ослободилачким ратовима до 1918. године, учесницима антифашистичке борбе у Другом свјетском рату, као и борцима у Одбрамбено-отаџбинском рату Републике Српске. Споменици и спомен-обиљежја су објекти, односно некретнине који изгледом, садржајем, ознакама или натписом доприносе трајном очувању вриједности. Од изузетног значаја за Републику Српску су споменици и спомен-обиљежја који имају посебан значај за историјски или духовни развој или свједоче о пресудним историјским догађајима или личностима и имају изузетну умјетничку или естетску вриједност, те као такви у највећој мјери доприносе очувању вриједности. Од великог значаја за одређено подручје су споменици и спомен-обиљежја који на одређеном подручју свједоче о значајним историјским догађајима или личностима и имају велики значај у очувању вриједности.  Листу споменика и спомен-обиљежја који су од изузетног значаја за Републику Српску и Листу споменика и спомен-обиљежја од великог значаја за одређено подручје утврђује Одбор за његовање традиције ослободилачких ратова. Листу споменика и спомен-обиљежја од великог значаја за јединицу локалне самоуправе утврђује општински/градски орган управе надлежан за послове борачко-инвалидске заштите у сарадњи са Борачком организацијом Републике Српске, Републичком организацијом породица заробљених и погинулих бораца и несталих цивила Републике Српске и Савезом удружења НОР-а Републике Српске.  Одржавање споменика и спомен-обиљежја обухвата њихово текуће и инвестиционо одржавање и уређење локације на којој се налазе. Одржавање мора бити редовно, на начин и у мјери којом се обезбјеђује њихов првобитни изглед. Мјере заштите и одржавања предузимају се само за споменике и спомен-обиљежја који су уписани у регистар. Мјере заштите и одржавања споменика и спомен-обиљежја спроводи јединица локалне самоуправе на чијој се територији некретнина налази. |
| **1.6. Позитивни налази**: | Већи дио средстава намјењен одржавању спомен-обиљежја у 2023. години остао је неутрошен услијед немогућности проналаска адекватног извођача радова. За 4 санирана спомен-обиљежја у 2023. години постоје докази (фотографије) да су исти санирани, а постоји и службена забиљешка испред одјељења у којој је наведено која спомен-обиљежја су санирана у 2023. години и шта је конкретно урађено на њима. |
| **1.7. Одговорности:** |  |
| **1.8. Ограничења ревизије:** |  |
|  |  |
| 2. НАЛАЗИ, ЗАКЉУЧЦИ И ПРЕПОРУКЕ | |
| **Претходни ревизијски преглед** (спровођење препорука из претходне ревизије) |  |
| **Контролни циљ** | Осигурати да се редовно одржавају спомен-обиљежја. |
| **Налази и закључци** (постојеће стање, очекивано стање, одступања постојећег од очекиваног стања, узроци одступања постојећег од очекиваног стања, учинци утврђених слабости): | 1 - Почетком сваке године Комисија за споменике и спомен-обиљежја ослободилачких ратова обиђе све мјесне заједнице у којима се налазе спомен-обиљежја и састави записник на којим спомен-обиљежјима треба урадити поправке. На основу записника из 2023. године, требало је урадити поправке на 25 спомен-обиљежја. Расположива средства у буџету за 2023. годину за наведене намјене су износила 5.000,00 КМ, а ребалансом су смањена на 4.800,00 КМ. Међутим, услијед немогућности проналаска адекватног извођача радова, извршене су поправке на само 4 спомен-обиљежја, а већи дио средстава је остао неутрошен. За наведене поправке утрошено је укупно 1.600,00 КМ. Један од највећих проблема са којим се одјељење суочава је недостатак извођача радова. Из раније праксе се показало да одређени извођачи нису поуздани односно не придржавају се заданих рокова извођења радова што ствара проблеме у реализацији. Затим, како је већином у питању мањи обим радова, а најчешће се ради о фарбању, лијепљењу отпалих плочица, замјени ланаца и кречењу, износ средстава за радове није привлачан извођачима, а из године у годину све је теже пронаћи квалитетног извођача без обзира на вриједност улагања. Планиране поправке које нису биле реализоване у 2023. години настојаће се одрадити током 2024. године. |
| **Препоруке** (корективна активност коју треба провести): |  |
| **Контролни циљ** | Осигурати да постоји извјештај одјељења о одржаном спомен-обиљежју. |
| **Налази и закључци** (постојеће стање, очекивано стање, одступања постојећег од очекиваног стања, узроци одступања постојећег од очекиваног стања, учинци утврђених слабости): | 2 - Након урађених поправки, одјељењу се достављају фактуре на основу којих се врши исплата средстава извођачу радова, а надлежни службеник из одјељења обиђе поправљена спомен-обиљежја и фотографише их, а исто послужи као доказ да су поправке урађене. У току 2023. године урађене су поправке на спомен-обиљежја у мјесним заједницама Горњи Вијачани, Горња и Доња Дренова, те на Љубићу. Средства су исплаћена на основу фактура, а изузетак је споменик на Љубићу код кога су у форми закључка достављена средства од 300,00 КМ СУБНОР-у ради санације истог. На крају 2023. године састављена је службена забиљешка о уређењу спомен-обиљежја у којој су појединачно наведена 4 санирана спомен-обиљежја са детаљним образложењем шта је на истим санирано. |
| **Препоруке** (корективна активност коју треба провести): |  |
| **Прихваћене:** |  |
| **Коментар руководства:** |  |
| 3. ПРИЛОЗИ | |
|  |  |
|  |  |

|  |  |  |  |  |  |  |
| --- | --- | --- | --- | --- | --- | --- |
|  |  |  |  | |  |  |
|  | | | Зоран Дебељак, интерни ревизор | | | |
|  | | | | | | |
| Коначан ревизорски извјештај је достављен: | | | |  | | |
| Одјељење за борачко-инвалидску заштиту  Руководилац субјекта,  а/а | | | | | | |